JAS กำไรไตรมาส 1/58 กระฉูดกว่า 13 เท่าตัว
JAS กำไรไตรมาส 1/58 กระฉูดกว่า 13 เท่าตัว มีเงินรับจากกองทุนรวมโครงสร้างพื้นฐานบอร์ดแบนด์อินเทอร์เน็ต จัสมิน หรือ JASIF จำนวน 46,957 ล้านบาท ซึ่งเป็นยอดสุทธิหลังหักค่าใช้จ่ายบางส่วนออกไปแล้ว
29 เม.ย. 2558

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 1.28 หมื่นล้านบาท หรือมีกำไรสุทธิ 1.83 บาทต่อหุ้น เพิ่มขึ้น 1339% หรือกว่า 13 เท่าตัว จากช่วงเดียวกันของปีก่อนที่มีกำไรสุทธิ 851.75 ล้านบาท หรือมีกำไรสุทธิ 0.12 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจาก ลูกค้าที่ใช้บริการของ 3BB ในไตรมาส 1/58 มีจำนวนเพิ่มขึ้น 80,948 ขณะที่ บริษัท ทริปเปิ้ลที บอร์ดแบนด์ จำกัด (มหาชน) บริษัทย่อยของบริษัท มีเงินรับจากกองทุนรวมโครงสร้างพื้นฐานบอร์ดแบนด์อินเทอร์เน็ต จัสมิน หรือ JASIF จำนวน 46,957 ล้านบาท ซึ่งเป็นยอดสุทธิหลังหักค่าใช้จ่ายบางส่วนออกไปแล้ว